Diari Oficial de la Generalitat Valenciana


Sumari del DOGV 5353, del 25-09-2006 (2006/10024)

Informació pública de l'aprovació del projecte d'urbanització del Bulevard del Nord. Tram: carrer del Pintor Gastón Castelló . Via Parc.
----------------------------------------------------------------------------------------------------------------------------------------

### Dades del document

Número de DOGV
:   5353

Data del DOGV
:   25-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10612


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'urbanització del Bulevard del Nord. Tram: carrer del Pintor Gastón Castelló . Via Parc. [2006/M10124]  
La Junta de Govern Local, en sessió celebrada el dia 24 de juliol de 2006, va adoptar entre altres, l'acord següent:  
«13. Projecte d'urbanització del Bulevard del Nord. Tram: carrer del Pintor Gastón Castelló . Via Parc: aprovació.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
Per iniciativa municipal s'ha redactat el projecte d'urbanització del Bulevard del Nord. Tram: carrer del Pintor Gastón Castelló . Via Parc, l'objecte del qual és la completa definició de les obres d'urbanització d'una zona de sòl urbà compresa entre el carrer del Pintor Gastón Castelló i la Via Parc, tant des del punt de vista tècnic com econòmic, de manera que puga servir de base a la posterior licitació i execució d'aquelles.  
La documentació integrant d'este és la següent:  
1. Memòria i annexos a la memòria (antecedents administratius, topogràfic i traçat, geologia i geotecnia, climatologia, drenatge i sanejament, aigua potable, estructures i murs, enllumenat, servicis afectats. Reposicions, jardineria, relació valorada d'assajos, programa de treballs i classificació del contractista, justificació de preus, referència fotogràfica de l'estat actual, estudi de seguretat i salut i expropiacions).  
2. Plans de situació, demolicions, planta de replantejament, planta de traçat, perfils longitudinals, seccions tipus, perfils transversals, estructura, murs, planta de sanejament i pluvials, perfils longitudinals, detalls de sanejament i pluvials, planta d'aigua potable, planta d'entroncaments, detalls d'aigua potable, planta de reposicions de servicis, planta d'il·luminació, planta de telecomunicacions, detalls de telecomunicacions, planta de jardineria, planta de xarxa de reg, detalls de zones verdes, planta de pavimentació i mobiliari urbà, detall zona d'aparcament, planta de senyalització, detalls de senyalització, planta de semaforització i detalls de semaforització.  
3. Plec de prescripcions tècniques generals i particulars.  
4. Mesuraments, quadros de preus i pressupost, ascendint el pressupost general de l'obra a la quantitat de 97.478.979,97 euros.  
El projecte es va exposar al públic per mitjà de Decret de la Regidoria d'Urbanisme de data 3 d'abril de 2006, i se'n va inserir un edicte sobre això en el periòdic Información de 24 de maig de 2006, en el Diari Oficial de la Generalitat número 5.274, del dia 6 de juny següent, i al tauler d'anuncis municipal.   
Durant el període expositiu no s'han presentat al·legacions.  
És procedent, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local acorda:  
Primer  
Aprovar el projecte d'urbanització del Bulevard del Nord. Tram: carrer del Pintor Gastón Castelló . Via Parc, redactat per iniciativa municipal.  
Segon  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat.»   
I perquè així conste, i tinga els efectes procedents, amb l'avís de l'article 206 del Reial Decret 2.568/1986, de 28 de novembre i a reserva dels termes que resulten de l'aprovació de l'acta corresponent, expedisc i firme el present edicte, d'orde i amb el vistiplau de l'alcalde, Alacant, 24 de juliol de 2006.  
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que, contra l'esmentat acte, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats .ambdós terminis. a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 10 d'agost de 2006.. L'alcalde, p. d., la regidora d'Urbanisme: Sonia Castedo Ramos. El regidor secretari: Pedro Romero Ponce.